דישון (מושב)

דִּישׁוֹן הוא מושב בגליל העליון בין הערים קריית שמונה וצפת וליד הגבול בין ישראל ללבנון והשייך למועצה אזורית מבואות החרמון.

הקמת היישוב
היישוב הוקם בשנת 1953 על ידי יהודים ממרוקו וקבוצת רווקים שעלו ממזרח אירופה. מייסדיו תרמו רבות לעיבוי אחיזתה של המדינה הצעירה בגבולותיה בתקופה שהתאפיינה בחדירת מסתננים מלבנון. שמו כשם נחל דישון הזורם מדרום ליישוב, וכן כשמו של הר דישון הנמצא ממערב ליישוב, ובקרבה לשם הכפר דישום, שננטש בעקבות מלחמת העצמאות ושחורבותיו סמוכות ליישוב.

מוסדות היישוב
במושב יקב, השכרת טרקטורונים, צימרים ועוד. שירותים קהילתיים: בית כנסת, מקווה, מרפאה, מכולת, מועדון ילדים ונוער, מתקני ספורט וחדר כושר.

קישורים חיצוניים
דישון, באתר המועצה האזורית מבואות החרמון
דישון, באתר הרשות לפיתוח הגליל

הערות שוליים

יישובים שהוקמו ב-1953
מושבים
הרי נפתלי
הגליל העליון: יישובים
מושבי העובד הציוני